|  |  |  |
| --- | --- | --- |
| **Elem tartalma: Lelki tükör fiataloknak** | | Kategória: ima |
| Szerző(k): -  Szerkesztő(k): Utschalott Árpád József | | Esemény: Tábor |
| Kapcsolódó téma: Hivatás | Kapcsolódó előadás: | |
| Régió: Ipoly | Település: - | Időpont: 2018.07. |

Kapcsolódó anyagok:

**Főelőadás négy az egyben:**

2018\_07\_hivatas\_jojj\_kovess\_engem\_negy\_foeloadas\_egyben\_foelodas\_ossz\_tabor

**Főelőadások:**

2018\_07\_hivatas\_embernek\_lenni\_foeloadas\_ossz\_tabor

2018\_07\_hivatas\_mindent\_elhagyni\_Krisztusert\_foeloadas\_ossz\_tabor

2018\_07\_hivatas\_donteni\_foeloadas\_ossz\_tabor

2018\_07\_hivatas\_keresztenynek\_lenni\_hivatas\_foeloadas\_ossz\_tabor

**Csoportfoglalkozás:**

2018\_07\_hivatas\_kiscsoportos\_kerdesek\_csoport\_ossz\_tabor

**A kapcsolódó anyagok rövid tartalmi leírása és a fent felsoroltakon kívül a témánkhoz és az eseményhez kapcsolódó esetleges egyéb anyagok az alábbi téma- és eseményösszegző dokumentumban találhatóak:**

2018\_07\_hivatas\_tabor\_osszegzo\_ossz\_tabor

Törzsanyag:

Jézusom! Kérlek, küldd el Szentlelkedet, hogy meglássak mindent, amivel csak megbántottalak az elmúlt időben!

„Szeresd a te Uradat, Istenedet teljes szívedből,

teljes lelkedből és minden erődből”

1. ***Uradat, Istenedet imádd, és csak Neki szolgálj!***

* Imádkozom reggelente? Eltervezem, hogyan fogom a mai napon Istent és embertársaimat szolgálni?
* Imádkozom esténként? Hálát adok a napért? Végzek lelkiismeretvizsgálatot?

1. ***Isten nevét hiába ne vedd!***

* Káromkodtam? Isten és a szentek nevét ejtettem ki átkozódó, csúnya szavak kíséretében? - Milyen gyakran? Használok trágár szavakat? Üvöltöztem? Kiabáltam?
* Szoktam emlegetni Isten nevét fölöslegesen, tiszteletlenül?
* Esküdöztem fölöslegesen? – Tréfálkoztam szent dolgokkal? Gúnyoltam más hitét, szokásait, bőrszínét, származását?

1. ***Az Úr napját szenteld meg!***

* Vasárnap, ünnepnap mulasztottam szentmisét? Hanyagságból? Hányszor?
* Szentmisén szeretettel vettem részt, figyelmesen?
* Pihenésre és ünneplésre fordítottam a vasárnapot és az egyházi ünnepeket?
* A bűnbánati napokon (péntekenként, hamvazószerdán) szoktam valamit tenni Isten iránti szeretetből? Ha elfelejtettem, pótoltam más napon? Megtartom a kötelező böjtöket? (Nagyböjt pénteki hústilalom.)

**„Szeressétek egymást, amint én szerettelek titeket”**

1. ***Atyádat és anyádat tiszteld!***

* Tisztelem szüleimet? Engedelmes vagyok? Szót fogadok nekik? Próbálok örömet szerezni nekik?
* Tisztelem az idősebbeket? (Iskolában, utcán, stb.?)

1. ***Ne ölj!***

* Szoktam verekedni, durváskodni, gúnyolódni? - Másoknak fájdalmat okozni? Ha megbántottam valakit, próbáltam-e jóvátenni?
* Vigyázok egészségemre? Kerülöm a dohányzást, az alkoholt, kábítószert? Betartom-e közlekedési szabályokat?
* Csábítottam mást bűnre?

1. ***Ne paráználkodj!***

* Paráználkodtam - Gondoltam, beszéltem tisztátalant?
* Néztem, olvastam szándékosan ilyet (szexfilmek, képek)?
* Cselekedtem tisztátalant - mással vagy magammal? Végeztem önkielégítést? Lefeküdtem valakivel, vagy megérintettem intim területeken?  
  Hányszor?

1. ***Ne lopj!***

* Vettem el olyat, ami nem az enyém?  
  Visszaadtam már?
* Vigyáztam magam és mások holmijára, értékeire?
* Felelősnek érzem magam a közösség javaiért? (Iskolában, utcán, járművön?)
* Nem „lopom” az időt? - Becsülettel végzem kötelességeimet? (tanulás, munka, hittan?)

1. ***Ne hazudj! Mások becsületében kárt ne tégy!***

* Hazudtam? - Okoztam ezzel másnak kárt?
* Rágalmaztam? Fogtam másra olyat, ami nem igaz? Jóvátettem ezt?
* Megvédtem más becsületét, ha tehettem?

1. ***10. Embertársad házastársát ne kívánd! Se más egyebet, ami az övé, ne kívánd!***

* Irigykedtem? Más értékeire, tehetségére, gazdagságára stb.?
* Szívesen adtam rászorulóknak? (Tulajdonomból, időmből?)

***További kérdések:***

* Törekszem arra, hogy jobban megismerjem hitemet, s ezáltal Isten rám vonatkozó tervét? - Szánok elegendő időt az Istennel való kapcsolat elmélyítésére? (Ima, szentírás, lelki olvasmányok, elmélkedések, stb.)
* Követem lelkiismeretem indításait? (Pl. hogy ne válaszoljak egy sértésre; ne nézzek meg valami rosszat; első szóra engedelmeskedjek; reggel ugorjak ki az ágyból, stb.?)
* Kötelességeimet (tanulás, munka, hittan) becsülettel, örömmel végzem?
* Rendszeres vagyok az étkezésben - vagy gyakran torkoskodom, vagy éppen elhanyagolom a rendszeres evést? Csak a kedvenc ételeimet eszem, válogatós vagyok, vagy tudatosan, egészségesen étkezem? Megköszönöm az ételt? Imádkozom, ha lehet evés előtt, után?
* Cselekedeteim előtt néha megállok, hogy meggondoljam: itt és most hogyan tudom teljesíteni Isten akaratát?
* Végzek rendszeres testmozgást?
* Óvom, védem a természetet? (Nem szemetelek.)
* Isten első akarata, hogy szeressük Őt és embertársunkat. (Amit egynek teszünk, Neki tesszük.) - Legalább olyankor, ha nehezemre esett mások segítése, gondoltam arra, hogy embertársaimban Jézust szolgálom?
* Azzal az elhatározással szoktam a többiek közé menni (iskolába, haza, hittanra), hogy örömet akarok szerezni nekik? - Vagy inkább azzal az elvárással, hogy ők szerezzenek nekem örömet?
* Tudtam mások kedvéért lemondani akaratomról, elképzelésemről? - Vagy minden áron ragaszkodom ahhoz?
* Vajon milyen jót tehetnék meg még, amit nem tettem meg közömbösségből, lustaságból?
* Hogyan használom fel tehetségemet? Azt a jót, amit kaptam, (örököltem) a talentumokat jól kamatoztattam?
* Nem vittem túlzásba tv nézést, videót, számítógépezést, internetezést, szórakozást, úgy, hogy rabjává tesz, vagy emiatt elmaradt a kötelességem?

Köszönöm Uram, hogy megmutattad gyengeségemet.

Add, hogy erődből új életet kezdhessek!

Gyónás menete:

1. Köszönés

*DICSÉRTESSÉK A JÉZUS KRISZTUS!*

                        (Pap: Mindörökké Amen)

2. Keresztvetés

*GYÓNOM A MINDENHATÓ ISTENNEK ÉS NEKED LELKIATYÁM, HOGY LEGUTÓBBI GYÓNÁSOM ÓTA EZEKET A BŰNÖKET KÖVETTEM EL:*

3. Elkövetett bűneim, mulasztásaim!

Ha mindent bűnömet elsoroltam, azt mondom:

TÖBB BŰNÖMRE NEM EMLÉKSZEM.

4. Meghallgatom az atya szavait.

Elégtételt kapok, amit minél hamarabb el kell végeznem. Ha lehet már a szentmise előtt, de ha nincs módom rá, attól még mehetek áldozni.

5. Bánatima:

TELJES SZÍVEMBŐL BÁNOM MINDEN BŰNÖMET, MERT AZOKKAL AZ ÚRISTENT MEGBÁNTOTTAM.

ERŐSEN FOGADOM, HOGY ISTEN SEGÍTSÉGÉVEL A JÓRA TÖREKSZEM A BŰNT ÉS A BŰNRE VEZETŐ ALKALMAT ELKERÜLÖM.

6. Az Atya feloldozást ad. Miközben áldást ad, keresztet vetek.

7. Pap: Magasztaljuk Istent, mert jóságos hozzánk!

Gyónó: MERT ÖRÖKKÉ SZERET MINKET!

8. Köszönés:

DICSÉRTESSÉK A JÉZUS KRISZTUS!

Eszközigény: